Η διαδικασία για εγκατάσταση ή επανεγκατάσταση του ρεύματος στο ακίνητό σου είναι πολύ εύκολη. Θα χρειαστεί να έχεις: Την ταυτότητα ή το διαβατήριό σου. Το Ε9 (αν είσαι ιδιοκτήτης του ακινήτου) ή το μισθώτηριο (αν είσαι ενοικιαστής). Την ένδειξη του μετρητή σε φωτογραφία. Κι ύστερα να κάνεις αίτηση για ρεύμα σε κάποιον πάροχο. Μπορείς να συγκρίνεις τις τιμές και τα πακέτα των παρόχων στο Pricefox και να βρεις αυτό που σε συμφέρει περισσότερο. Μόλις ολοκληρωθεί η αίτηση, δηλαδή όταν υπογράψεις τη σύμβαση για το ρεύμα, τότε καλείς το ΔΕΔΔΗΕ και ζητάς να σου συνδέσουν το ακίνητο με το δίκτυο παροχής ηλεκτρικής ενέργειας. Προσοχή: Για να σε συνδέσει με το δίκτυο ο ΔΕΔΔΗΕ, θα σου ζητήσει να καταθέσεις μία Υπεύθυνη Δήλωση Εγκαταστάτη (ΥΔΕ). Ο έλεγχος και η σύνδεση στο δίκτυο μπορεί να πάρει μερικές μέρες, γι’ αυτό προτείνουμε να καταθέσεις την ΥΔΕ πριν κάνεις την αίτηση στο ΔΕΔΔΗΕ.